b'\n_START_ARTICLE_\nEgyptisk astronomi\n_START_PARAGRAPH_\nEgyptisk astronomi begynner i forhistorisk tid, i f\xc3\xb8rdynastisk tid i Egypt. I det 5. \xc3\xa5rtusen f.Kr. Kan steinsirklene ved Nabta Playa ha blitt brukt til astronomiske form\xc3\xa5l. Under det historiske Oldtidens Egypt fra det 3. \xc3\xa5rtusen f.Kr., var 365-dagers perioden allerede i bruk i den egyptiske kalender, og observasjoner av stjernene var viktige for \xc3\xa5 bestemme den \xc3\xa5rlige oversv\xc3\xb8mmelsen av Nilen. Pyramidene i Egypt var n\xc3\xb8ye tilpasset retningen mot Polarstjernen, og tempelet til Amon-Ra ved Karnak var tilpasset oppstigningen av solen p\xc3\xa5 vinterjevnd\xc3\xb8gn. Astronomien spilte en betydelig rolle i fastsettelsen av datoene for religi\xc3\xb8se festivaler og for bestemmelsen av nattens timer, og templenes astrologer var spesielt opptatte av \xc3\xa5 studere stjernene, konjunksjonene, fasene og oppstigningene til Solen, M\xc3\xa5nen og planetene._NEWLINE_Under det ptolemeiske rike smeltet de egyptiske tradisjonene sammen med gresk astronomi og babylonsk astronomi, og byen Alexandria i det lavere Egypt ble sentrum for vitenskapelig aktivitet rundt omkring i den hellenistiske sivilisasjon. Den romerske provinsen Aegyptus er kjent for den store astronomen Klaudios Ptolemaios (90\xe2\x80\x93168 e.Kr.). Ans astronomiske verket, som inkluderer Almagest, ble en innflytelsesrik bok i den vestlige astronomiens historie._NEWLINE_Etter den muslimske erobringen av Egypt ble regionen dominert av arabisk kultur og islamsk astronomi. Astronomen Ibn Yunus (ca 950\xe2\x80\x931009) observerte solens posisjon over mange \xc3\xa5r ved \xc3\xa5 benytte en stor astrolabium, og hans observasjoner av solform\xc3\xb8rkelsene var i bruk flere \xc3\xa5rhundrer etterp\xc3\xa5. I \xc3\xa5r 1006 observerte Ali ibn Ridwan supernovaen SN 1006, og ga en detaljert beskrivelse av den. P\xc3\xa5 1300-tallet skrev Najm al-Din al-Misri en avhandling om mer enn 100 forskjellige typer av vitenskapelige og astronomiske instrumenter, hvorav mange var oppfunnet av ham selv. P\xc3\xa5 1900-tallet arbeidet Farouk El-Baz for NASA, og var involvert i de f\xc3\xb8rste m\xc3\xa5nelandingene med Apollo-programmet, hvor han assisterte i planleggingen av den vitenskapelige utforskningen av M\xc3\xa5nen.'